**PRIJAVA IN OCENA ŠKODE V TEKOČI KMETIJSKI PROIZVODNJI NA PRIDELKIH, POVZROČENE PO NARAVNI NESREČI V LETU 2023** (toča, poplave, neurje)

Na podlagi Sklepov Uprave za zaščito in reševanje RS z dne 9.10.2023 lahko občine pričnejo s ocenjevanjem škode in zbiranjem vlog oškodovancev, ki utrpeli škodo zaradi posledic neurij s točo v obdobju od 10. maja do 1. avgusta 2023 in zaradi posledic poplav za obdobje od 3. do 6. avgusta in od 28. do 31. avgusta 2023.

Zakon o odpravi posledic naravnih nesreč določa, da je nosilec kmetijskega gospodarstva upravičen do sredstev za odpravo posledic škode v kmetijstvu:

- če mu ni omogočena pridobitev državne pomoči v obliki sofinanciranja zavarovalne premije za zavarovanje kmetijske proizvodnje za tiste kmetijske pridelke, za katere iz ocene neposredne škode sledi, da je njihova proizvodnja v obdobju ugotavljanja posledic naravne nesreče manjša od običajne letne kmetijske proizvodnje za vsaj 30 %.

- če mu je omogočena pridobitev državne pomoči v obliki sofinanciranja zavarovalne premije za zavarovanje kmetijske proizvodnje za tiste kmetijske pridelke, za katere iz ocene neposredne škode sledi, da je njihova proizvodnja v obdobju ugotavljanja posledic naravne nesreče manjša od običajne letne kmetijske proizvodnje za 80 % ali več.

**Vlogo oškodovanci vložijo na občino na Obrazcu 2 najkasneje do 3.11.2023.**

**Kmetovalce obveščamo, da na podlagi zgoraj navedenih določil Zakona o odpravi posledic naravnih nesreč za povračilo škode na kmetijskih pridelkih v letu 2023 prijavijo samo kmetijske površine in kmetijske kulture, ki so bile več kot 80%-no poškodovane.**

**Kmetje, ki so pokojninsko in invalidsko** zavarovani na podlagi opravljanja kmetijske dejavnosti (kmečki zavarovanci) in so utrpeli škodo zaradi neurij in poplav v letu 2023, bodo lahko uveljavljali **zmanjšanje oziroma odpis prispevkov za pokojninsko in invalidsko zavarovanje,** če je bila poškodovanost kmetijskih pridelkov vsaj 30%-na, za kar je prav tako potrebno prijaviti škodo.

Hvala za razumevanje.

Občina: župan

Komisija za ocenjevanje škode ob naravnih in drugih nesrečah

Priloga:

* Obrazec 2
* SKLEP 844-34/2023-2 – DGZR
* SKLEP 844-31/2023-5 - DGZR